Discovery Sport-ի առաջադեմ աուդիոհամակարգը ստեղծված է Land Rover-ի և գերարդյունավետ աուդիոտեխնոլոգիաների և ձայնի թվային մշակման ոլորտի համաշխարհային առաջատար Meridian ընկերության համագործակցության արդյունքում: Որպես օպցիա առաջարկվում է 825 Վտ հզորությամբ Meridian Surround Sound աուդիոհամակարգը: Այն ներառում է սրահի տարբեր կետերում օպտիմալ կերպով տեղաբաշխված 16 բարձրախոս և երկալիքանի սաբվուֆեր, որոնք միասին ապահովում են ձայնի անկրկնելի որակ, բարձր երանգների արտահայտչականությունն ու բասերի համապարփակություն: Դուք կարող եք երաժշտությունը լսել այնպես, ինչպես ցանկանում եք: